काठमाडौँ, वैशाख ३१ गते । नेपाल खेलकूद पत्रकार मञ्चले प्रदान गर्ने पल्सर स्पोर्टर्स अवार्ड, २०७४ अन्तर्गत चार विधाका खेलाडीको मनोनयन आज सार्वजनिक गरिएको छ ।
मञ्चद्वारा आज यहाँ आयोजित पत्रकार सम्मेलनमा वर्षको उत्कृष्ट पुरुष खेलाडी क्रिकेटका पारस खड्का र सन्दीप लामिछाने, ब्याडमिन्टनका दिपेश धामी, जुडोका इन्द्रबहादुर श्रेष्ठ र गल्फका टंकबहादुर कार्की मनोनयनमा परेका छन् ।
त्यसैगरी वर्षको उत्कृष्ट महिलातर्फ खेलाडीको मनोनयनमा ब्याडमिन्टनकी शोभा गौचन, आर्चरीकी ज्ञानु अवाले, बक्सिङकी विमला श्रेष्ठ, फुटबलकी सावित्रा भण्डारी र टेबलटेनिसकी नविता श्रेष्ठ परेका छन् ।
युवा खेलाडीमा क्रिकेटका सन्दीप लामिछाने, दीपेन्द्रसिंह ऐरी, फुटबलका दिनेश सेन्जन, जुडोकी मनिता श्रेष्ठ प्रधान र बक्सिङकी पुनम रावल मनोनयमा परेका छन् ।
वर्षको उत्कृष्ट प्रशिक्षकतर्फ क्रिकेटका जगत टमाटा र विनोद दास, फुटबलका छिरिङ लोप्साङ गुरुङ, ब्याडमिन्टनका जयन्तकुमार श्रेष्ठ र बक्सिङका प्रकाश थपामगर मनोनयनमा परेका छन् ।
उत्कृष्ट पुरुष, महिला र प्रशिक्षकका उपाधि विजेताले पल्सर मोटरसाइकल प्राप्त गर्नेछन् भने युवातर्फको विजेताले रु ५० हजार प्राप्त गर्नेछन् ।
आफ्नो खेल क्षेत्रबाट अतुलनीय योगदान गरेर नेपालको नाम अन्तर्राष्ट्रिय क्षेत्रमा चिनाउन मद्धत गर्ने खेलाडी, प्रशिक्षक तथा खेल अधिकारीलगायत विभिन्न आठ विधामा उत्कृष्ट घोषित हुनेलाई आगामी जेठ ३ गते अवार्ड वितरण गरिने आयोजकले जनाएको छ । (रासस)
काठमाडौँ, असार २७ गते । शिक्षा तथा विज्ञान प्रविधि मन्त्री गिरिराजमणि पोखरेलले डा. गोविन्द केसीलाई अनशन तोडेर चिकित्सा शिक्षा सुधारसम्बन्धी गठन हुने आयोगमा बसेर काम गर्न आह्वान गर्नुभएको छ । राष्ट्रिय चिकित्सा शिक्षा विधेयक २०७५ का बारेमा राष्ट्रिय सभामा उठेका प्रश्नको मङ्गलवार जवाफ दिँदै मन्त्री पोखरेलले यस्तो आह्वान गर्नुभएको हो । उहाँले जतिसक्दो चाँडो आयोग बनाएर काम गर्नुपर्नेमा जोड दिँदै भन्नुभयो, “यतिखेर अनशन बस्ने होइन, हामी यथार्थवादी हौँ र सही ढङ्गले अघि बढौँ, आयोग बनाएर समस्या हल गर्छौँ भनेपछि आयोगमा विश्वास गरौँ ।’
प्रयास सफल भइसकेको चर्चा गर्दै कानून बनाउने सन्दर्भमा संसदलाई सम्मान गरेर छलफलमा आउन आग्रह गर्नुभयो । हिजोको परिस्थितिमा बनेको माथेमा प्रतिवेदन,
जस्ताको तस्तै लागू गर्नुपर्छ भन्ने कुरा जायज नभएको भन्दै उहाँले भन्नुभयो– सिंगो राज्यलाई बाध्यात्मक बनाउनु हुँदैन ।” सांसद् कालीबहादुर मल्लले प्रतिपक्षी दल काँग्रेसलाई आफ्नो नेतृत्वको सरकार हुँदा
विधेयक किन नल्याएको भन्ने प्रश्न गर्दै भन्नुभयो, “यो त बस चढ्ने बेलामा नेपालगञ्जमा खोलेको जुत्ता काठमाडौंको बसपार्कमा आएर खोजेजस्तो भयो ।” सांसद् जीवन बुढाले डा. केसीले अनसन बस्नुको औचित्य नरहेको टिप्पणी गर्दै भन्नुभयो, “नेपाल सरकारले ध्यान दिएर प्रक्रिया अगाडि बढाएको छ, उहाँले आफ्नो जिम्मेवारी जहाँ छ त्यहाँ खट्नुपर्छ ।”